अय्यारी (२०१८ फ़िल्म)

अय्यारी २०१८ की एक भारतीय क्राइम-थ्रिलर फिल्म है, जिसके निर्देशक तथा लेखक नीरज पांडे हैं। शीतल भाटिया, धवल गड़ा तथा मोशन पिक्चर कैपिटल द्वारा निर्मित इस फिल्म के वितरक रिलायंस एंटरटेनमेंट, प्लान सी स्टूडियो, फ्राइडे फ़िल्म्वर्क तथा पेन इंडिया लिमिटेड हैं। फिल्म में सिद्धार्थ मल्होत्रा, मनोज बाजपेयी, रकुल प्रीत सिंह, पूजा चोपड़ा, आदिल हुसैन, कुमुद मिश्रा, नसीरुद्दीन शाह तथा अनुपम खेर मुख्य भूमिकाओं में हैं। यह फिल्म एक भारतीय कर्नल के बारे में है, जिसके पास अपने पूर्व संरक्षक को पकड़ने के लिए ३६ घंटे हैं; जिसके पास ऐसे राज हैं, जो सरकार गिरा सकते हैं। 

इस फिल्म की घोषणा मई २०१७ में की गई थी, और इसकी शूटिंग दिल्ली, लंदन, कश्मीर, काहिरा तथा आगरा में हुई। यह फिल्म मूल रूप से २६ जनवरी २०१८ को रिलीज़ होने वाली थी, लेकिन पद्मावत के साथ संघर्ष से बचने के लिए इसकी रिलीज़ तिथि को स्थानांतरित कर ९ फरवरी तक बढ़ा दिया गया था। अंततः यह फिल्म १६ फरवरी २०१८ को रिलीज़ हुई। फिल्म को समीक्षकों से नकारात्मक समीक्षाएं प्राप्त हुई, और यह बॉक्स ऑफिस पर भी सफल नहीं रही।

पात्र 
 सिद्धार्थ मल्होत्रा   मेजर जय बक्शी
 मनोज बाजपेयी   कर्नल अभय सिंह
 रकुल प्रीत सिंह   सोनिया गुप्ता
 पूजा चोपड़ा   कैप्टेन माया सेमवाल
 आदिल हुसैन   सेनि कर्नल राजेश कपूर
 कुमुद मिश्रा   लेफ्टिनेंट जनरल गुरिंदर सिंह
 नसीरुद्दीन शाह   बाबूराव शास्त्री
 अनुपम खेर   तारिक़ अली
 काली प्रसाद मुख़र्जी   भीमा
 पैट्रिक क्लार्क   रॉजर
 विक्रम गोखले   जनरल प्रताप मलिक (भारत के थलसेनाध्यक्ष)
 राजेश तैलंग   ब्रिगेडियर के श्रीनिवास
 जूही बब्बर   कर्नल अभय सिंह की पत्नी
 निवेदिता भट्टाचार्य   समाचार संवाददाता
 मान प्रवीण सिरोही   लेफ्टिनेंट कर्नल ऑबिन मैथ्यू

संगीत

रिलीज़ 
यह फिल्म मूल रूप से २६ जनवरी २०१८ को प्रदर्शित होने वाली थी, लेकिन पद्मावत के साथ संघर्ष से बचने के लिए इसे स्थगित कर दिया गया था। फिल्म को फिर ९ फरवरी २०१८ को जारी किया जाना था, लेकिन बाद में इसे १६ फरवरी २०१८ तक स्थगित कर दिया गया।

सन्दर्भ 

2018 में बनी हिन्दी फ़िल्म